— 202 — 



S'il altrement lo fait, ne puet à Deu plaisir. 

 Car s'il tôt doue en voie ne sauront dont garir. 



Deus mimes de cui vinent tôt bon commandement 

 Ne dist mie : « Doneiz de quant c'a vos apent » , 

 Mais : « Faites vos almones de ce qu'il vos rement. » 

 Tôt done se tu vus vivre parfitement. 



Si poeiz bien veoir ke pas n'est commandeit 

 Ce ke Deus abandonne l'omme à sa volenteit; 

 Ki tôt douent par ' Deu mus bien serunt loweit, 

 Mais ki faire nel vulent ne seront pas dampne[i]t. 



Et sainz Augustios dist : «Qui vult déshériter 

 Ses enfanz et por Deu vult lor avoir doneir, 

 Fol. 61 v°. Un altre Augustin voist [et] querre et demandeir. » 



Il n'avoit soin d'almone dont l'oir veïst plorcr. 



Ki sous est et qui n'at ne femme ne siwant, 

 U qu'il vult puet doneir quant ke il at valhant. 

 Se tôt ne vult doneir il ne forfait niant, 

 Bones ovres en facet, mérite en aurat grant. 



Granz chose est et mut bone virginité garder, 

 Et grant afaires est tôt as povres doneir ; 

 Mais cil qui ne puet mie en si hait mont monteir, 

 Nés s'il rsmaint plus bas ancor soi puet salveir. 



[De quel ordene que li om soit, bien soi puet salveir. xvi.] 



Dit l'ai et sel dirai , qui ne soi vult peneir, 

 Ki ne puet tôt laissier, qui ne puet tôt doneir. 

 Ce qu'il at, de par Deu! puet h mesure useir 

 Et si puet en la joie de paradis entreir. 



Ja n'iert nuz hom'si halz ne de si grant richise, 

 Mais ke lo pechiet laist et bien tenie justise, 

 S'il les comanz de Deu ne forfait ne embrise , 

 K'il ne se puist salver nel croi en nule guise. 



Rois et contes et dus Deus mimes commanda , 



Or et argent et terres et posteit les dona. 



S'il sunt trestot perdut doleros plait i a ; 



Nel puis guaires bien croire ^, ne sai qui lo crcra. 



Je croi bien, qui Deu aimet et del mal se retrait 

 Queil posteit, quele honor, kel richise qu'il ait, 



' Au sens de por. 

 ^ Ms. qroire. 



